Diari Oficial de la Generalitat Valenciana


Sumari del DOGV 6477, del 10-03-2011 (2011/2686)

Resolució de 9 de febrer de 2011, de la Conselleria d'Infraestructures i Transport, de renúncia de la realització del contracte de suport a la direcció d'obra de millora de la intersecció d'accés a Moraira des de la CV-746 a Teulada (Alacant), expedient 2009/09/197.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/2686


Data del document
:   09-02-2011

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Resolució de 9 de febrer de 2011, de la Conselleria d'Infraestructures i Transport, de renúncia de la realització del contracte de suport a la direcció d'obra de millora de la intersecció d'accés a Moraira des de la CV-746 a Teulada (Alacant), expedient 2009/09/197. [2011/2686]  
Vista la proposta del director general d'Obres Públiques de 10 de gener de 2011, en relació amb la renúncia de realitzar el contracte de suport a la direcció d'obra de millora de la intersecció d'accés a Moraira des de la CV-746 a Teulada (Alacant), i de conformitat amb els següents:  
Antecedents de fet  
1. Que amb data 3 de desembre de 2009, el conseller d'Infraestructures i Transport va aprovar l'expedient de contractació i la despesa de l'expedient de referència, i es va disposar l'obertura del procediment obert per a la seua adjudicació.  
2. La licitació es va publicar en el Diari Oficial de la Comunitat Valenciana de 15 d'octubre de 2010, i el termini de presentació d'ofertes acabava el 18 de novembre de 2010 i es va procedir, els dies 1 i 8 de febrer, a la constitució de les meses de contractació respectives per a l'obertura dels documents aportats en el sobre 1 i 2.  
3. Per l'informe del cap de la Divisió de Carreteres de 10 de gener de 2011 es fa constar que «davant de les limitacions pressupostàries existents, per raons d'interés públic i ja que no serà possible contractar les obres, s'emet informe favorable sobre l'anul·lació de l'expedient».  
Fonaments de dret  
1. L'article 194 de la Llei 30/2007, de 30 d'octubre, de Contractes del Sector Públic, establix: «(...) l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar-ne la resolució i determinar-ne els efectes».  
2. L'article 139 de la mencionada Llei 30/2007, de 30 d'octubre, de Contractes del Sector Públic, establix en el punt primer que si l'òrgan de contractació renuncia a realitzar un contracte per al qual s'haja efectuat la corresponent convocatòria, ho notificarà als candidats o als licitadors.  
3. En este mateix article al punt segon s'establix que la renúncia a la realització del contracte només es podrà acordar per l'òrgan de contractació abans de l'adjudicació, i es compensarà els candidats o els licitadors per les despeses en què hagueren incorregut, en la forma prevista en l'anunci o en el plec, o d'acord amb els principis generals que regixen la responsabilitat de l'administració.  
4. I en el punt tercer s'afegix que només es podrà renunciar a la realització del contracte per raons d'interés públic degudament justificades en l'expedient.  
5. El conseller d'Infraestructures i Transport és competent per a adoptar la present resolució en virtut de les facultats previstes en l'article 28 de la Llei 5/1983, de 30 de desembre, del Consell.   
Vistos els preceptes legals i la resta de disposicions de general i pertinent aplicació, resolc:  
Únic  
Aprovar la renúncia de la realització del contracte de suport a la direcció d'obra de millora de la intersecció d'accés a Moraira des de la CV-746 a Teulada (Alacant), a l'efecte de la qual s'estava tramitant l'expedient núm. 2009/09/197, pels motius exposats anteriorment.  
Contra la present resolució, que posa fi a la via administrativa, es podrà interposar recurs potestatiu de reposició davant del conseller en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Generalitat Valenciana, en el termini de dos mesos comptadors des de l'endemà de la notificació d'esta, de conformitat amb l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que es puga exercitar qualsevol altre recurs que es crega oportú.   
València, 9 de febrer de 2011.- El conseller d'Infraestructures i Transport: Mario Flores Lanuza.